VikipeediA 

Kannada keel 


Kannada keel (tuntud ka kui Kanarese) kuulub draviidi 
keelkonda, lõunadraviidi keelte hulka. Kannada keelt 
kõneldakse peamiselt Lõuna-Indias Karnataka osariigis, 
kus see on osariigi ametlik keel. Kannada keele 
kõnelejaid leidub samuti India teistes osariikides 
(Andhra Pradesh , Tärnil Nadu, Maharashtra) ning 
märkimisväärselt USA-s, Kanadas, Singapuris ja 
Austraalias. 

Arvsõnad 1-10 


1 - ondhu 

2 - yeradu 

3 - mooru 

4 - naalku 


Kannada keel 

Kokku 

kõnelejaid 

41 miljonit emakeelena (2007) 
Teise keelena 11 miljonit W 

5 - aidhu 


6 - aaru 


7 - yelu 

































8 - entu 


9 - ombathu 

10 - hatthu 

Keele struktuur 


Foneetika 

Kannada keeles on 49 foneemilist tähte, mis on eraldatud kolme rühma: Swaragalu (vokaalid), 
Vyanjanagalu (konsonandid) ja Yogavaahakagalu (pole vokaal ega konsonant - 2 tähte: anusvara ja 
visagra).^^^ Vokaalid jagunevad peamiselt lühikesteks ja pikkadeks häälikuteks (a, aa, i, ii...). Konsonante 
eristatakse nende mitmesuguste hääldusviiside järgi - näiteks retroflekssed konsonandid (hääl tekitatakse 
keeleotsaga, mis on keerdunud suulae vastu), nasaalid, helilised ja helitud kaashäälikud. 

Morfoloogia 

Kannada keel nagu teisedki draviidi keeled on aglutinatiivne, mis tähendab, et uute sõnade moodustamiseks 
ja erinevate grammatiliste suhete väljendamiseks liidetakse sõnatüvedele erinevaid sufikseid. Samuti esineb 
keeles palju liitsõnu, kus kaks või rohkem sõna on kokku liidetud. Seepärast võib keeles esineda väga pikki 
sõnu. Lisaks kasutatakse tagasõnu, mis liidetakse nimisõnafraasi lõppu, et märkida aega või asukohta. 


Sugu 




Kannada keeles eristatakse kolme sugu: meessugu, naissugu ja kesksugu. Sõnad, mis viitavad meessoost 
isikule on meessoost (näiteks arasa - kuningas), naissoost isikule viitavad sõnad on naissoost (näiteks 
amma - ema) ning kõik ülejäänud sõnad liigitatakse kesksoo alla. 


Ainsus ja mitmus 

Kannada keeles on kaks arvu: ainsus ja mitmus. Mitmuse tunnuseks on sufiks -glu. Näiteks mane - maja, 
maneglu - majad. 

Käänded 

Kannada keeles on kuus käänet: nominatiiv, akusatiiv, genitiiv, daativ, lokatiiv, vokatiiv.l^^^ Käändemärgistus 
on nominatiiv-akusatiiv ning käänamine toimub peamiselt sufiksite liitmisega sõnatüvele. 


Verbid 

Verbid on seondatavad isiku, arvu ja sooga. Tegusõna koosneb verbi tüvest, ajatunnusest ja isiku/arvu/soo 
tunnusest. 

Näiteks "mina lähen"= hoo (minema)+ -tt (oleviku tunnus)+ -üni (ainuse esimese pöörde tunnus) = hoogtini. 

[4] 

Süntaks 

Sõnajärg lauses on tavaliselt SOV (subjekt-objekt-verb). 

Nt: Tema loeb raamatut - 
Avanu püstaka oodtaane 
tema raamat loeb 

[5] 

Keelenäide 


Ella maaavara svatantraragiye janisiddare. Hagu ghanate mattu hakku galalli samanaragiddare. Viveka 
mattu antahkaranagalannu padedavaräddarinda avaru paraspara sahõdara bhävadinda vartisabeku. 

Tõlge: Kõik inimesed sünnivad vabade ja võrdsetena oma väärikuselt ja õigustelt. Neil on mõistus ja 
südametunnistus ning nende suhtumist üksteisesse peaks kandma vendluse vaim. 

Kirjaviis 


Kannada keelt kirjutatakse kannada kirjas. Kannada kiri pärineb brahmi kirjast ning sarnaneb väga telugu 
kirjaga. Seda peetakse üle 2000 aasta vanuseks. India vanuselt kolmandaks keeleks pärast sanskriti ja tamili 
keelt. Iga kirjutatud sümbol vastab ühele silbile ning kiri kulgeb horisontaalselt vasakult paremale. Kannada 





kirjas ületab kirjutatud sümbolite arv tähestikku kuuluvate märkide arvu, kuna erinevaid märke saab 
omavahel kombineerida mitmeteks liitsõnadeks, mis teeb kannada kirja küllaltki keeruliseks. 

Midagi huvitavat 

■ Esimene entsüklopeedia kirjutati kannada keeles. 

■ Kannada keelt peetakse 99,99% perfektseks - loogiliselt ja teaduslikult. 

■ Kannada keeles on kasutusel eraldi imperatiivid väljendamaks eritasemel viisakust kellegi 
poole pöördumiseks (nt ebaviisakas, igapäevane, viisakas, väga viisakas, üliviisakas), 

■ Kannada keeles ei ole tulevikuvormi, 

■ Kannada keeles on teada 20 dialekti. W 

